Til alle enheter ved UiB

|  |  |
| --- | --- |
| Referanse | Dato |
| 2019/26047-LIG | 04.06.2020 |
|  |  |
|  |

**Arbeidsmiljøpris ved Universitetet i Bergen**

Universitetet i Bergen har i sin reviderte strategiplan «Kunnskap som former samfunnet» klare målsettinger for utvikling av arbeidsmiljøet. Det skal være «stimulerende og baseres på det kunnskapsmessige og kulturelle mangfoldet som kjennetegner vår institusjon. Vi skal løfte frem stoltheten og mulighetene som ligger i å arbeide ved en solid kunnskapsinstitusjon».

I HMS-handlingsplanen for perioden 2019-2021 trekkes det frem at UiB skal ha kultur for helse, miljø, sikkerhet og beredskap. Arbeids- og læringsmiljøet skal være forebyggende og helsefremmende, preget at mangfold, åpenhet og inkludering og med sikre og funksjonelle arbeidsplasser.

Vi er kjent med at flere fakultet har etablert ordning med årlig arbeidsmiljøpris som tiltak i sitt HMS-arbeid. Etter forslag fra hovedverneombudene og anbefaling fra Arbeidsmiljøutvalget ved UiB, blir det nå etablert en slik pris også på institusjonsnivå.

**Årlig arbeidsmiljøpris ved UiB**
For å synliggjøre og stimulere innsatsen for et godt arbeidsmiljø vil Universitetet i Bergen fra og med 2020 dele ut en årlig arbeidsmiljøpris i form av diplom og en prispott på kr. 75.000,-. Arbeidsmiljøprisen kan også deles mellom to eller flere prisvinnere. Prisen kan ikke være til personlig berikelse for vinneren. Hvilke arbeidsmiljømessige og inkluderende tiltak eller formål prisen skal brukes til, bestemmes av mottakeren/mottakerne.

**Hvem kan motta prisen?**
Arbeidsmiljøprisen kan tildeles enkeltpersoner, fakultet, avdelinger, seksjoner, fagmiljø, grupper eller enheter som:

* har utmerket seg som pådrivere med særlig evne og vilje til å iverksette arbeidsmiljøforbedrende tiltak eller fremme et inkluderende og mangfoldig arbeidsliv
* setter HMS- og arbeidsmiljøkultur på dagsorden
* bidrar til å øke forståelsen av og kunnskapen om arbeidet med helse, miljø og sikkerhet
* tar initiativ til og gjennomfører tiltak som bygger broer på tvers av organisasjonen, og som bidrar til å styrke fellesskapsfølelsen
* i sitt daglige virke utøver praktisk og/eller psykososialt HMS-arbeid som bidrar til å forbedre arbeidsmiljøet for ansatte og studenter
* har laget et HMS-tiltak/-prosjekt som oppfattes som vellykket og som gjerne overføringsverdi til andre miljøer ved UiB

**Nominering av kandidater – frist for å fremme forslag**
Alle ansatte og studenter kan fremme forslag til kandidater til arbeidsmiljøprisen. Forslaget må inneholde en kortfattet begrunnelse (maks én side) og sendes HR-avdelingen.

Den årlige fristen for å fremme forslag til kandidater til arbeidsmiljøprisen vil være **1. oktober.**

**Jury**
Juryen består av rektor, universitetets hovedverneombud, universitetsdirektør/HR direktør og ett medlem av AMU. HR-avdelingen er sekretær for komiteen.

**Prisutdeling**
Prisutdelingen vil skje på en HMS-dag i Aulaen mot slutten av året. Nærmere informasjon om tidspunkt og program for HMS-dagen vil komme senere.

Vi ser frem til å motta forslag til gode kandidater til arbeidsmiljøprisen i 2020!

Vennlig hilsen

Sonja Dyrkorn

HR-direktør Lise Gundersen

 seniorrådgiver